I motsetning til 2020 var det ingen landsdel-konsept i delfinalene, men duell-konseptet fra 2020 ble videreført. Det innebar at de fire delfinalistene ble trukket i to par som kjempet mot hverandre i to dueller. Vinnerne fra første duellrunde møttes i en avgjørende gullduell, der vinneren sikret seg en plass i finalen. Resultatet av duellene ble avgjort av tv-seerne, som stemte via nrk.no. Underveis i sendingene kunne seerne gi artistene vurderinger og såkalte applaus-bobler. Under finalen kom det inn over 100 millioner applaus-bobler fra seerne. Engasjementet var så stort at NRK opplevde nye stemmeproblemer, men av et mye mindre omfang enn i 2020.